Plaasmoorde!!!!! Farm Murders!!!!! - Page 332 - Stormfront
Page 332 of 673 « First < 232 282 318 319 320 321 322 323 324 325 326 327 328 329 330 331 332 333 334 335 336 337 338 339 340 341 342 343 344 345 346 382 432 > Last »
11-23-2008, 04:53 PM #3311
11-23-2008, 04:54 PM #3312
Astrante aanvallers groet eers
Durban. – "Hallo, ons is die veiligheid vir die partytjie. Kom in!"
Dit is hoe drie astrante rowers mense in 'n gegoede buurt in Durban-Noord gegroet het oomblikke voordat hulle klapmusse oor hul koppe getrek, ingestorm en die 22 gaste aangehou het.
Selfs nie die geloei van die alarm nadat hy die noodknoppie gedruk het, het die rowers dadelik op die vlug laat slaan nie: hulle het eers nog horlosies en beursies bymekaar gemaak, het mnr. Nick Gahagan (49) van La Lucia gister vertel.
Gaste het Vrydagaand eers gedink iemand bak hulle 'n poets toe die drie mans instorm omdat die partytjie gehou is vir twee families wat weens misdaad besluit het om die land te verlaat.
"Toe hulle die pistole oorhaal, het mense besef dis geen grap nie," het Gahagan, eienaar van 'n bemarkingsmaatskappy, gesê.
Gaste was hoogs ontsteld dat dit die polisie langer as 'n uur geneem het om op te daag.
Speurders het gewaarsku dat rowers aan die einde van die jaar op die uitkyk is vir huispartytjies waar hulle kan toeslaan, het Gahagan gesê.
Hy is baie dankbaar dat hy besig was om sy vyfjarige dogter in die bed te sit toe die rowers buite op die patio op die gaste toegeslaan het. Dit het hom kans gegee om die noodknoppie te druk, anders is die gaste dalk die hele aand lank aangehou.
"Gelukkig het niks . . . Gelukkig het almal hulle goed gedra. Daar was geen helde wat opgespring het nie," het Gahagan gesê. Hy het vertel hoe een van die rowers aanmekaar vir sy makkers in Zoeloe gesê het: "Maak hulle dood!"
Volgens Gahagan het die rowers buite die oprit van sy huis gestaan en hulle as veiligheidswagte voorgedoen.
Mense het al veiligheidswagte by ander partytjies teëgekom en het niks vermoed nie, het Gahagan gesê.
Die rowers het die werf ná die laaste gaste ingeglip en mense toe op die patio gedwing om op die grond te lê.
Hulle het beursies, horlosies, selfone en juweliersware geneem. Die plasma-TV is ook uit die sitkamer geneem.
Volgens Gahagan het die eerste polisiebeampte eers kort voor 21:00 van die Durban-Noord-polisiekantoor opgedaag. Hy het glo aan mense gesê hy is eintlik nie eens veronderstel om daar te wees nie omdat hy eers om 21:00 aan diens kom, het Gahagan gesê, wat 10111 om 19:57 gebel het.
Supt. Muzi Mngomezulu, polisiewoordvoerder, het gesê die radiobeheersentrum het aangeteken dat hulle om 20:15 en nie 21:15 nie, terugvoering van polisiebeamptes gekry het.
Mnr. Haden Searles, voorsitter van die gemeenskapspolisiëringsforum, kan nie verstaan waarom die blitspatrollie nie summier na so 'n prioriteitsmisdaad gestuur is nie.
11-23-2008, 04:57 PM #3313
Superfiets-bende slaan toe
Twee juwelierswinkels is gisteroggend binne 'n uur in verskillende winkelsentrums in Pretoria beroof.
In een van die voorvalle het die rowers, nadat hulle op die Greig en Meinke-juwelierswinkel in die Brooklyn Mall toegeslaan het, op supermotorfietse gevlug.
Insp. Klaas van der Kooi, polisiewoordvoerder, het gesê die superfiets-bende is 'n eerste.
Volgens Van der Kooi het tussen vyf en sewe mans gisteroggend omstreeks 10:00 met hul superfietse in die parkeerterrein van die Brooklyn Mall stilgehou. Hulle het met hul valhelms op hul koppe in die rigting van Greig en Meinke op die eerste verdieping gestap.
Een van die mans was met 'n outomatiese geweer gewapen.
Die rowers het met 'n hamer en 'n skroewedraaier vier gate in die vertoonvenster geslaan, hul hande deur die gate gedruk en horlosies, onder meer Rolex, Tag Heuer en Cartier, gesteel.
Beeld het verneem die waarde van die horlosies beloop nagenoeg R2 miljoen.
Die rowers het die buit in rugsakke gelaai en in die rigting van die N14-hoofweg gevlug.
Hul valhelms was heeltyd op hul koppe.
Volgens Van der Kooi is geen skote afgevuur nie en niemand is beseer nie.
Skaars 45 minute vantevore het vier gewapende mans RSA Diamante in die Woodlands Boulevard-sentrum, in die ooste van Pretoria, beroof.
Van der Kooi het gesê die mans het personeel aangehou en van selfone en ander persoonlike items beroof.
Die rowers het ook 'n onbekende hoeveelheid juweliersware gesteel.
Volgens Van der Kooi het die rowers in 'n groen Toyota Cressida gevlug wat later verlate op die hoek van Atterburyweg en De Villebois Mareuilrylaan gevind is.
Die voertuig is onlangs in Sunnyside gesteel.
Hy het gesê die rowers het in 'n taxi gespring en gevlug. Dit is nie seker in watter rigting hulle gevlug het nie.
Twee sake van gewapende roof word ondersoek.
Niemand is nog gearresteer nie.
Mnr. Henri Boshoff, 'n ontleder by die Instituut vir Sekerheidstudie, het gesê daar is die laaste tyd veral in die Brooklyn- en Garsfontein-polisiewyke daarop gekonsentreer om huisrooftogte en kapings af te bring.
Met die tendens dat winkelsentrums oor die Kerstyd al hoe meer geteiken word, het Boshoff gesê sal daar meer op dié neiging gefokus moet word.
"Maar huisrooftogte en kapings kan nie agterweë gelaat word nie."
Volgens Boshoff sal die provinsie ook die polisie meer moet ondersteun met bykomende kapasiteit en meer voertuie.
Boshoff het gesê tot nou toe was die meeste sakerooftogte in Johannesburg en was die proaktiewe optrede, soos helikopters in die lug en padversperrings, meestal in dié stad.
Volgens Boshoff is 'n sakeroof in 'n winkelsentrum 'n uitdaging omdat jy nie die rowers kan "inhok" nie omdat hulle dan op lede van die publiek sal begin skiet.
Om hulle vas te trek sal die polisie dié soort ondersteuning wat in Johannesburg is, aan Pretoria ook moet gee, het Boshoff gesê.
Rooftogte in winkelsentrums in Pretoria die afgelope jaar
Oktober 2008: Vier winkels in die Irene Vil-lage Mall in Centurion word kort voor dié winkelsentrum se eerste verjaardag beroof.
Junie 2008: Game en die Something Femi-nine-juwelierswinkel in die Menlyn-winkelsentrum in die ooste van Pretoria word by twee verskillende geleenthede beroof. 'n Veiligheidswag word tydens die rooftog by Something Feminine deur die arm geskiet.
April 2008: Browns-juwelierswinkel in die Menlyn-winkelsentrum word beroof.
November 2007: Die RSA juwelierswinkel in die Irene Village Mall in Centurion word beroof. 'n Veiligheidswag word in die been geskiet.
November 2007: Master Currency, 'n valutahandelaar in die Menlyn-winkelsentrum, word beroof.
Oktober 2007: Twee juwelierswinkels in die Kolonnade-winkelsentrum in die noorde van Pretoria word in 'n wilde skietgeveg deur 'n bende beroof.
Superbike gang strikes at mall
Pretoria - A gang of robbers made off with watches to the value of about R2m in a daring heist at the Greig and Meinke jewellery store in Pretoria's Brooklyn Mall on Sunday.
The men fled on superbikes they'd left in the parking lot.
Inspector Klaas van der Kooi said the robbery by the superbike gang was a first.
Van der Kooi said between five and seven men parked their superbikes in the parking lot at about 10:00 on Sunday.
They didn't take off their crash helmets and started walking in the direction of Greig and Meinke on the first floor.
One of the men was armed with an automatic firearm.
The robbers used a hammer and a screwdriver to break the display window in four places, put their hands through the holes and took Rolex, Tag Heuer and Cartier watches.
Sources have put the value of the stolen watches at about R2m.
The robbers put their loot in rucksacks and fled in the direction of the N14 highway.
They had kept their crash helmets on all the time, said Van der Kooi.
He added that no shots had been fired and nobody was injured.
Just 45 minutes earlier, four armed men robbed RSA Diamonds in the Woodlands Boulevard Centre to the east of Pretoria.
Van der Kooi said the men held the staff at gunpoint and stole their cellphones and other personal items.
The robbers also took an unknown quantity of jewellery.
Van der Kooi said their get-away car was later found abandoned.
The vehicle had been stolen in Sunnyside recently.
He said the robbers jumped into a taxi and fled.
Commercial robberies 'a challenge'
Henri Boshoff, an analyst at the Institute for Security Studies, said recently the focus has been on reducing the residential robberies and hijackings in the Brooklyn and Garsfontein police wards.
Given the trend that shopping centres are increasingly being targeted at Christmas time, Boshoff said there should be greater focus on this trend.
"But residential robberies and hijackings can't be neglected."
Boshoff said the province would also have to support the police with additional capacity and more vehicles.
He said until now most of the commercial robberies had been in Johannesburg and proactive action, like helicopters patrolling overhead and roadblocks, had been concentrated in that city.
Boshoff said commercial robberies in shopping centres were a challenge because you couldn't "box in" the robbers, as then they would start shooting at the public.
To catch the criminals, the police will have to give Pretoria the same kind of support as they have given Johannesburg, Boshoff said.
11-23-2008, 05:01 PM #3314
2 loop deur op plase in N-wes
'N Vrou en 'n tienerseun het Vrydag in twee afsonderlike voorvalle onder plaasaanvallers in die Rooigrond- en Burhmannsdrift-omgewing in Noordwes deurgeloop. Niemand is beseer nie.
In die eerste voorval omstreeks 12:00 is 'n 16-jarige seun in hul plaashuis by Mooimeisiesfontein naby Rooigrond vasgemaak terwyl goedere uit die huis gesteel is, en in die ander voorval omstreeks 13:00 is 'n 48-jarige vrou in haar plaashuis by Buhrmannsdrift vasgemaak en die huis deurgesoek. Net haar selfoon is geroof.
Volgens insp. Carina Fourie, polisiewoordvoerder, was die seun alleen toe hy oorval is. Die verdagtes het hom in die badkamer vasgebind. "Die seun het omstreeks 14:00 daarin geslaag om homself te bevry en vir sy pa 'n please call me gestuur."
Volgens Fourie was die verdagtes vermoedelik onder die indruk niemand is tuis nie nadat die ouers dorp toe gery het en die huiswerker reeds huis toe was.
Vyf verdagtes is gister in verband met dié voorval in hegtenis geneem en van die gesteelde items, waaronder 'n wapen, is terug gevind.
In die tweede voorval het drie mans me. Judie Oosthuizen buite haar huis genader en geld gevra.
Volgens kapt. Ezekiel Mogapi, polisiewoordvoerder, het Oosthuizen in en uit haar huis beweeg terwyl sy skoonmaakwerk gedoen het. "Dit lyk of hulle haar bewegings dopgehou het," sê Mogapi.
Oosthuizen, wat alleen woon, het vir die mans gesê sy het nie geld by haar nie. Hulle het haar met 'n draad onder 'n tafel vasgebind en die huis deurgesoek.
"Net haar selfoon is weg. Hulle het glo die motor probeer steel, maar kon dit nie aanskakel nie." Die mans het toe gevlug.
Oosthuizen se dogter het haar omstreeks 17:00 vasgebind gevind.
Mogapi sê dié voorval kan vermoedelik verbind word met 'n ander voorval voorverlede week op 'n plaas sowat 5 km van Oosthuizen se huis af.
"Dieselfde metode is gebruik. Hulle het ook geld gevra en toe die vrou, huiswerker en tuinwerker vasgemaak. Hulle het twee skootrekenaars, 'n kamera en selfone gesteel. Niemand is ook tóé beseer nie."
Intussen sê me. Santie Geldenhuys, voorsitter van die distrikslandbou-unie van TLU, hulle is baie bekommerd oor al die plaasaanvalle die afgelope drie weke.
"Dit is nou nege aanvalle in Noordwes die afgelope drie weke waarvan ons bewus is."
Sy sê die jongste twee voorvalle bring die totaal op vier aanvalle binne twee weke binne 'n radius van 10 km te staan. "Dit is so onnodig om vroue en kinders te teiken. Hulle is sagte teikens. Die meisies op die plase is histeries; hulle wil dorp toe trek."
Geldenhuys sê die unie maan boere om nie hul veiligheid te verslap nie en kalm te bly. "Maar dit is moeilik om beheer toe te pas en nie eie reg te gebruik nie. Die wapenwet het dit so moeilik gemaak; die mense is te bang om hul wapens te gebruik."
Geldenhuys sê verder die polisie kom vinnig uit na die tonele, maar dit is nodig om proaktief op te tree.
11-23-2008, 05:03 PM #3315
Man (58) van Strand in straat voor sy huis doodgeskiet
'n Man van die Strand is Saterdagaand by sy motor voor sy huis doodgeskiet in wat moontlik 'n mislukte kapingspoging was.
Dit kon 'n mislukte kapingspoging gewees het, het insp. Olebogeng Tawana, woordvoerder van die Strand-polisie, gesê oor dié voorval omstreeks 23:00.
Sy vrou, Annaline, was by bure toe sy 'n skoot hoor, gevolg deur 'n buurvrou wat haar naam uitroep. Sy het haar man se lewelose liggaam in die straat opgemerk en terselfdertyd gehoor hoe hul 16-jarige dogter, Stefanie, vreesbevange vanuit hul huis na haar roep. Toe die skoot klap, het Stefanie inderhaas die kombuisdeur gesluit waar haar pa oomblikke vroeër uit is.
Mev. Schumann het gister vertel dat haar man omstreeks 22:00 van sy werk by Mr. Delivery tuisgekom het.
Sy is na die bure vir 'n koppie tee en hy sou sy kar langs die huis intrek, agter die voertuig van 'n kollega waaraan hy besig was om te werk. Beswaarlik vyf minute later is haar man, met wie sy 16 jaar getroud was, doodgeskiet.
Hy het met sy kop op sy hande gelê, "soos een wat slaap".
Mnr. Bertie van Wyk, 'n familielid, vermoed die oorledene is dopgehou en dat sy moordenaars geweet het hy kom elke aand min of meer dieselfde tyd huis toe.
'n Jaar gelede is 'n buurman, mnr. Jurie Swart, in dieselfde straat met 'n mes aangeval en van sy inkopies beroof. Hy was gelukkiger as Schumann en moes net steke kry.
11-24-2008, 02:18 AM #3316
Nog 'n BBP-lid vas; ouditeur tande kwyt
Nog 'n lid van die BBP-beskermingseenheid is aangekla oor 'n aanval op 'n motoris, dié keer 'n ouditeur en sakeman van Pretoria wie se motor hy glo gestamp het toe hy dit op 'n sperstreep wou verbysteek.
Bloedspatsels op die stuurwiel van mnr. Henk Griesel (47) se motor het gister getuig van hoe die polisielid hom in sy motor glo met 'n staalvoorwerp aangerand het.
Drie van Griesel se tande is in die voorval morsaf in die kaste uitgeslaan en hy moes steke aan die binne- en buitekant van sy mond kry.
Griesel was Vrydagmiddag in spitsverkeer in Michael Brinkstraat, Villieria, onderweg huis toe.
Ene konst. C.S.T. Bosch het sy Jeep op 'n sperstreep probeer verbysteek, maar moes terugswenk vir aankomende verkeer.
"Sy motor het my motor regs agter getref waarna ek beheer verloor en amper 'n boom getref het," vertel Griesel.
Hy het nog in sy motor gesit toe Bosch, verbonde aan die BBP-beskermingseenheid in Pretoria, met 'n staalvoorwerp in sy hand na hom aangestap gekom het.
"Ek wou by hom weet hoekom hy so onverskillig ry. Toe begin hy my slaan," vertel Griesel, wat daarin geslaag het om uit sy motor te kom en in 'n stoeiery betrokke geraak het.
Volgens Griesel het die verkeer in die middel van die pad tot stilstand gekom. Hy het herhaaldelik die polisie se noodtelefoonnommer 10111 gebel, maar nie antwoord gekry nie. "Toe bel ek 'n neef van my wat in die polisie is. Hy het die polisie oor sy radio ontbied," sê Griesel.
Hy beweer Bosch het aan omstanders gesê dit is nie nodig om die polisie te bel nie omdat hy 'n polisielid is.
"Die tandarts sê dit gaan my sowat R40 000 kos om die skade aan my tande te herstel wat in hul kaste afgebreek het," sê Griesel.
Bosch is in hegtenis geneem nadat klagte van aanranding met die opset om ernstig te beseer en roekelose en nalatige bestuur by die polisie teen hom ingedien is.
• 'n Polisielid wat as lyfwag vir 'n KwaZulu-Natalse LUR optree, het verlede week in die streekhof in Pietermaritzburg verskyn op aanklagte van poging tot moord nadat hy op 'n motor geskiet het wat nie vinnig genoeg voor hom padgegee het nie.
'Road-rage cop' knocks out motorist's teeth
A Pretoria motorist was left with a fractured jaw and a bloody face after being beaten by an off-duty railway police officer in a road-rage attack over the weekend.
The policeman, 27, is believed to have lapsed into a fit of rage after he allegedly crashed into another motorist while apparently trying to avoid colliding with oncoming traffic as he travelled home along Michael Brink Street on Friday night.
The attack began when the officer allegedly bumped into 47-year-old Hendrik Griessel's car in rush-hour traffic.
"As I stopped, the motorist drove around me and stopped in front of my car, blocking my way," Griessel said.
Griessel, who lost several teeth, said on Sunday: "It was completely unprovoked. The man just started punching me, knocking out several of my teeth and cutting open my lip."
The officer was due to appear in court today (Monday) on charges of assault and reckless and negligent driving.
11-24-2008, 02:19 AM #3317
Rower skuil in Groot Gat
KIMBERLEY. – 'n Vermeende gewapende rower is steeds op vrye voet nadat hy 'n nag lank teen die wande van die Groot Gat deurgebring het.
Die verdagte het na bewering Vrydag omstreeks 17:30 'n winkel hier in Bloemdal beroof.
Die verdagte het vir die polisie weggehardloop, 'n gat in die draad by die Fruit & Veg-winkel aan die oostelike kant van die gat geknip en in die bosse teen die hange van die Groot Gat ingevlug.
Lede van die polisie, die brandweer, nooddienspersoneel van ER24 en Netcare 911, asook die bestuur van De Beers, het Vrydagaand by die Groot Gat saamgedrom.
Lede van die polisie het Vrydagaand op die toneel gesê die verdagte is 'n gevaar vir die gemeenskap en moet gevang word. Daar was ook die moontlikheid dat hy in die water onderin die Groot Gat kon val.
Kapt. Tshepo Mofokeng, polisiewoordvoerder, het gesê reddingswerkers wou Vrydagaand die verdagte soek, maar die soektog is weens die donkerte tot Saterdag uitgestel.
"De Beers en die polisie het wagte by die Groot Gat geplaas. Die soektog het Saterdag om 05:30 begin, maar was onsuksesvol. Reddingswerkers het die verdagte se voetspore gevolg. Die voetspore het hulle na die oostelike kant van die myn geneem. Dit wil voorkom asof die verdagte deur dieselfde gat uitgegaan het as waar hy ingekom het."
Mofokeng het gesê die polisie het wel op 'n geldhouer beslag gelê. In die houer was 'n identiteitsdokument en 'n rybewys wat aan 'n vrou van Pakistan en nog 'n vrou behoort. Daar was ook ander persoonlike dokumente.
Dir. James van der Westhuizen, stasiekommissaris van Kimberley, het die span geluk- gewens. Hy het gesê misdadigers kan probeer weghardloop, maar hulle sal gevang word.
11-24-2008, 02:20 AM #3318
Ouers soek net antwoorde
Hartbeesfontein. – Hierdie ouerharte breek wanneer hulle oor hul vermoorde seun en die polisie se oënskynlike laksheid om leidrade op te volg, praat.
Mike en Hettie Jordaan is steeds verslae oor hul lieflingseun, wat Sondag 22 jaar oud sou wees, se wrede dood.
Mike jr., 'n oudleerling van die Hoërskool Schoonspruit in Klerksdorp, en sy vriendin (wie se naam aan Noordwes-Beeld bekend is) is na bewering op 12 Oktober in Rustenburg onderweg vanaf die Waterfall Mall gekaap. Dis onseker of die paartjie by 'n verkeerslig, 'n stopstraat of 'n toegeeteken gekaap is, want tot nou blyk die verklarings in dié verband verwarrend te wees.
Jordaan-hulle is toe blykbaar na die Rooikranskoppie gedwing waar hy glo herhaaldelik met 'n bofbalkolf geslaan en met 'n mes in sy kop gesteek is. Sy vriendin is volgens haar vier maal verkrag deur hul aanvaller – 'n man met een arm in gips en 'n mes as wapen.
"Te veel dinge maak net nie sin nie. Mike was 'n groot, fris man. Net die weergawes oor hoe Mike by die hospitaal beland het, is teenstrydig. Daar is ook niks gesteel nie. Daar was twee selfone, beursies, 'n duur radio, 'n motor… En die polisie het glo tot nou toe niemand ondervra of die misdaadtoneel behoorlik ondersoek nie,'' sê Mike sr. hartseer.
Volgens hom het die polisie se forensiese eenheid sy seun se motor eers op 2 November, byna drie weke na die voorval, deursoek vir leidrade.
Hettie vee kort-kort trane af en vertel hoe Mike jr. aan masjiene gekoppel was voordat hy 'n paar dae later oorlede is.
"Dis vreemd, toe ons 'n paar uur na sy aanval by die hospitaal aankom, het ons sy trui, hemp en kouse in 'n sak gekry. Die trui was nog klam – iemand het dit kort vantevore gewas. Daar was geen bloed op sy klere nie,'' sê sy.
Die denim en paar tekkies wat hy ten tyde van die voorval gedra het, was reeds ook silwerskoon geskrop en in sy kamer by die losieshuis wat hy met sy kollegas van Wesalarms, waar hy sedert Januarie gewerk het, gedeel het.
"Daar is sulke groot bloedkolle oral in die motor. Hy was so aangerand en het so gebloei, hoe is dit dat sy klere geen bloed op het nie?'' vra die Jordaan-egpaar.
Kort nadat Mike jr. dood is, het sy ouers al sy besittings in tasse gepak en in die einste losieshuiskamer gestoor. Die trui wat hy op die betrokke aand gedra het, was ook in 'n tas en is sedertdien skoonveld.
"Daar is te veel stories. Te veel weergawes. Ons vermoed my broer het sy moordenaar/s geken,'' sê Elize Breytenbach, sy suster.
Volgens Elize is daar aan haar gesê die ondersoekbeampte word nou deur 'n offisier bygestaan. "Ons hou ons opsies oop. Ons sal 'n private speurder aanstel indien nodig of alternatiewelik aandring dat 'n speurder soos dir. Piet Byleveldt hierdie ondersoek oorneem. Dis al hoe my ouers berusting sal kry. Die waarheid sal uitkom,'' sê Elize.
Mike sr., wat kort voor sy seun se dood baie siek was, het vroeër gesê: "Hoekom het die Here my laat leef net sodat ek my seun moet sien doodgaan?"
Enigiemand met inligting kan Elize by 0 083 379 6134 bel.
Die familie is bereid om 'n beloning aan te bied vir enige inligting wat met die ondersoek kan help.
Die Noordwes- provinsiale polisiewoordvoerder kon nie teen druktyd kommentaar lewer nie aangesien die ondersoekbeampte glo in die hof besig was.
11-24-2008, 02:21 AM #3319
Diewe vlug verby drie jagluiperds
De Wildt. – Dit is genoeg van 'n skok om te ontdek jou voertuig is gesteel, maar as die diewe boonop drie jagluiperds op jou voorstoep agterlaat...
Gert Brits van Silkaatsnek was verlede Saterdag kort na 06:00 oortuig hy het nie die slaap behoorlik uit sy oë gevee nie, want vlak by sy voordeur was drie jagluiperds besig om hulle in die tuin tuis te maak. Boonop was sy bakkie skoonveld.
"Ek het opgestaan en my tuin gaan natlei. Toe ek na die huis terugstap, staan die drie diere my doodluiters en bekyk. En toe sien my vier honde hulle en storm," het Gert, wat op 'n plaas langs die De Wildt-jagluiperd-navorsingsentrum woon, Maandag vertel.
"Ek was meer verbaas as geskok. Al wat ek op daardie oomblik wou verhoed, was 'n bakleiery tussen die honde en die jagluiperds. Toe ek skree, spat die hele lot gelukkig in teenoorgestelde rigtings uitmekaar."
Gert het onmiddellik die sentrum gebel en verder gaan ondersoek instel. Dit is tóé dat hy agterkom die bakkie, wat hy pas vir die De Wildt-brandbestrydingsvereniging opgeknap het, is skoonveld, en 'n reusegat, groot genoeg vir 'n voertuig, gaap in die heining tussen sy eiendom en die jagluiperdsentrum.
"Die swerkaters kon nie my hek oopkry om met die bakkie weg te kom nie en toe knip hulle hul pad oop deur die jagluiperdsentrum."
Die jagluiperds kon danksy heinings nie Gert se eiendom verlaat nie en beamptes van die jagluiperdsentrum was kort daarna op die plaas om die diere na hul kamp terug te lok. Nog 'n gat in die sentrum se heining waardeur die motordiewe gevlug het, is kort daarna ontdek.
"Daar was net drie jagluiperds in die betrokke kamp en ons is baie bly almal is veilig. Ons het onmiddellik die heinings herstel," het Vanessa Bezuidenhout, woordvoerder vir die sentrum, gesê.
En die diewe? Hulle is skoonveld en of hulle braaf of net plein onnosel was om deur 'n jagluiperdkamp te ontsnap, kan mens net raai, aldus Gert.
11-24-2008, 02:28 AM #3320
Dooie verdagte het nie skuld erken in Armitage-moord
Die Suid-Afrikaanse Polisiediens het Woensdagmiddag ontken dat 'n moordverdagte wat homself in Oktober vanjaar geskiet het, sou erken het dat hy verantwoordelik was vir die moord op 'n plaasboer van die omgewing, mnr. Martin Armitage.
Op 7 Oktober vanjaar is die 24-jarige Maano Mutandari deur die polisie op Tshilwavhusiku gearresteer in verband met 'n gewapende roof op Muduluni op 28 September. Kort na sy arrestasie het hy sekere skulderkennings gemaak ten opsigte van verskeie misdade. Hy is toe saam met die polisie om van hierdie misdaadtonele uit te wys. Op pad terug het hy egter die stuurwiel van die polisievoertuig waarin hy vervoer is, gegryp. Die bestuurder het beheer verloor en die voertuig het omgeslaan en onder 'n brug tussen Ramantsha en Ravele tot stilstand gekom. Mutandari het uitgespring, 'n polisiepistool gegryp en een van die drie polisiebeamptes wat hom vergesel het, doodgeskiet. Die twee ander polisiebeamptes is ernstig in die ongeluk beseer.
Mutandari het gevlug, maar danksy 'n wenk van die publiek het hulle hom die volgende dag opgespoor in 'n huis by Madabani, waar hy geskuil het. Die huis is omsingel en Mutandari is gevra om uit te kom. Oomblikke later het daar 'n skoot geknal. Die polisie het die huis binnegestorm en Mutandari dood aangetref, nadat hy homself geskiet het.
Mutandari is verbind met verskeie moordsake, insluitend die moord op 'n onderwyser op Louis Trichardt in September en die moord op 'n polisieman van Banderliekop in dieselfde tydperk. Die polisie het ook sy rol in twee poging-tot-moord sake op Waterval en 'n kaping op Mokopane op 28 September ondersoek.
Verlede week het die Zoutpansberger egter deur 'n bron verneem dat Mutandari kort voor sy dood na bewering ook sou skuld erken het van die moord op mnr. Armitage. Mnr. Armitage se liggaam is op 1 Oktober 2004 by sy plaashek op die plaas Melkhoutkopjes op die Fort Edward-pad gevind met 'n enkele skietwond in die bors. Sou Mutandari wel sy moordenaar gewees het, sal dit 'n einde bring aan een van talle van die streek se onopgeloste moordsake. Volgens die bron is daar ook van mnr. Armitage se persoonlike besittings in Mutandari se besit gevind. Na verskeie media-navrae, beide op plaaslike en provinsiale vlak, het die stasiebevelvoerder van Tshilwavhusiku, supt. Freddy Shirinda, Woensdagmiddag gesê dat, alhoewel Mutandari sekere erkennings gemaak het, hy nie skuld erken het op die klag van moord op Armitage nie. Hy sê dat hy met die ondersoekbeampte in die saak gepraat het en dat dié hom meegedeel het dat Mutandari nie oor Armitage se moord gepraat het nie. Die Armitage-moord bly dus onopgelos.
Lesers sal dit interessant vind dat, net soos Mutandari, nog 'n verdagte in een van die streek se onopgeloste moordsake homself geskiet het. Die 36-jarige Mavesere Tavengwa het homself op 2 Junie 2006 in die polisieselle op Louis Trichardt met 'n .22-pistool geskiet. Ná die tyd sou dit aan die lig kom dat hy 'n verdagte was in die moord op mev. Edna van Heerden (53) van die Rondebosch hoewes langs die Ledig-pad op 2 Januarie 2006. Wyle mev. Van Heerden se dogter, Carine, het by navraag gesê dat dit die laaste inligting was wat hulle vanaf die polisie ontvang het. Plaaslike polisiewoordvoerder kapt. Maano Sadiki het hierdie week bevestig dat Tavengwa wel 'n verdagte in die moord op Van Heerden was. Hy het egter gesê dat die moordsaak steeds oop is en ondersoek word.